
 за нязнанне ўрокаў”
Часта мы чуем, што гісторыю трэба вывучаць, каб ведаць свае вытокі, ведаць, як жылі нашыя продкі, каб будаваць наша новае жыцце абапяраючыся на іх памылкі. Часцей за ўсё менавіта гэта з’яўляецца асноўнай прычынай , матывацыяй да вывучэння гісторыі. Нам кажуць, што кожны павінен ведаць гісторыю сваёй краіны хаця б на абывацельскім узроўні, каб ведаць якія страшныя падзеі адбываліся на нашай зямлі, ведаць подзвіг народа. Але як-быццам ведаючы нейкія сухія факты з гісторыі, і нават калі ў нейкія з іх мы паглыблены больш,  простым людзям гэтыя веды могуць неяк дапамагчы ў жыцці ці змяніць палітыку? 
На мой погляд, ведаючы подзвігі продкаў, ведаючы сколькі крыві было праліта, я магу ўшанаваць памяць, захапіцца мужнасцю і непахіснасцю некаторых герояў. Але не болей. Наступныя пакаленні бясконца слухаючы пра подзвіг народа не ведаюць, што менавіта ім з гэтым рабіць, калі прайшло шмат часу, а гэтыя падзеі працягваюць асвятляць. Яны не бачаць адлюстравання на асабістае жыццё. Што патрэбна рабіць,  каб таго, аб чым мы чытаем у падручніках болей не адбылося?
Тое, што аднойчы было зроблена шмат памылак з боку ўладаў гэта непарушны факт, і гэтыя памылкі паслужылі прычынай наступных страшных падзей, якія ўжо патрабавалі подзвігу народа. На мой погляд людзей трэба вучыць таму, каб яны ў сваю чаргу не былі абыякавымі да палітыкі, каб не думалі, што тое, што робіцца ў дзяржаве гэта не іх справы, і ўсё што робяць людзі з “верху” гэта заўсёды правільна, а нам туды лезці не патрэбна. Каб людзі клапаціліся аб тым, што адбываецца ў іх краіне і не заплюшчвалі вочы на памылкі ўладаў.
Але старонкі гісторыі з негатыўным вопытам продкаў не дапамогуць мець мірную і квітнеючую сучаснасць і будучыню. Азірніцеся назад. Людзі ўжо спрабавалі выправіць свае памылкі, ужо спрабавалі навучыцца ў гісторыі. І які вынік? Пішуць навацыйныя навуковыя праграмы для школьнікаў, запускаюць сацыяльную рэкламу, але акцэнт робіцца не на тым. Увесь гэты карысны вопыт, які мы атрымліваем з гістарычных урокаў — толькі вобразны, абстрактны. Таму, калі мы паглядзім на тое, што адбываецца ў свеце (менавіта ў нашай краіне і побач), зразумела, што ніякіх урокаў мы не выносім, а толькі “наступаем на тыя ж граблі”. Гэта адбываецца і будзе адбывацца да таго часу, пакуль застаюцца людзі, якія моцна захапляюцца подзвігамі продкаў, ганарацца перамогай, а калі сутнасць 
даходзіць да прыняцця рашэнняў у знешняй палітыцы, чалавечае жыццё для іх нічога не варта, і ўжо нікому нікога не шкада, і дзеля якой-небудзь важнай місіі (якая заўсёды будзе апраўдана), прынцыпамі гуманнасці можна будзе занядбаць. Зразумела, што гэта – вялізны абсурд і жах. Таму трэба не ўзнімаць нейкія “святыя” падзеі, не расказваць людзям казкі, пазбягаць прыгожых гісторый, бо гэта нічому не вучыць, а часам яшчэ і з’яўляецца спосабам маніпуляцыі. 
Канешне, гісторыю трэба вывучаць. Вельмі карысна паказваць дзецям, як людзі жылі раней, ведаць сваю культуру, і культуры іншых краін, пры гэтым не забываць разглядаць розныя крыніцы ведаў. Аднак, у дачыненні да сучаснасці, трэба толькі паказваць як можа быць, глядзець уперад і разумець, што каштоўней чалавечага жыцця нічога ў свеце быць няможа, і не адна мэта не можа быць апраўдана, калі яна пераступае праз нечае жыццё.


